Source: https://ro.scribd.com/document/70135511/FUNCTIILE-DIPLOMATIEI
Timestamp: 2019-10-17 11:22:07+00:00
Document Index: 28523470

Matched Legal Cases: ['articolul 3', 'articolul 3', 'articolul 3', 'articolul 3', 'articolul 5', 'articolul 2', 'articolul 2', 'articolul 10']

salvareSalvați FUNCTIILE DIPLOMATIEI pentru mai târziu
FUNCTIILE DIPLOMATIEI In acceptiunea sa de activitate de purtare a raporturilor unui stat cu un alt stat sau grupuri de state, prin mijloace
sau cai oficiale, diplomatia indeplineste o multitudine de functiuni, care ar putea fi sintetizate dupa cum urmeaza: A. Reprezentarea Dreptul de reprezentare este inerent suveranitatii. Prin urmare numai statele suverane pot trimite agenti diplomatici care sa le reprezinte in raporturile cu alte state sau cu alte institutii cu personalitate juridica internationala. Pierderea suveranitatii duce automat la pierderea dreptului de reprezentare. De altfel, inca Hugo Grotius releva ca numai titularii suveranitatii pot trimite soli, adica sa se faca reprezentati, si ca ,,regii care au fost insa biruiti intr-un razboi solemn, si li s-a rapit domnia, au pierdut, impreuna cu celelalte prerogative ale acestuia, si dreptul de a trimite soli". Vechiul concept dupa care agentii diplomatici erau reprezentantii personali ai suveranului a fost in mare masura depasit astazi, atat de practica relatiilor intemationale contemporane, cat si de evolutia stiintei politice. Astazi, agentii diplomatici nu mai sunt identificati cu persoana fizica a guvernantilor; ei reprezinta statele care i-au acreditat. Conventia de la Viena din 1961 privind relatiile diplomatice plaseaza pe primul loc intre functiile unei misiuni diplomatice pe aceea de ,,a reprezenta statul acreditant in statul acreditar" (articolul 3, alinatul a). Acest lucru este firesc deoarece, atunci cand statele intra in legaturi reciproce, asigurarea mentinerii acestor legaturi, dezvoltarea unor relatii normale, de colaborare, presupune in primul rand existenta unor reprezentanti ai lor care trebuie sa intre in interactiune. Ca principala functie a misiunii, aceasta este incredintata in primul rand sefului de misiune, desi si alti agenti diplomatici pot indeplini functii de reprezentare. Dat fiind ca reprezentarea inseamna in practica substituirea celui care a dat mandatui de reprezentare, este evident ca diplomatia reclama oameni bine pregatiti, cu simt de responsabilitate si daruire totala indeplinirii instructiunilor primite.
2 Reprezentarea impune, de asemenea, respectarea unor reguli de ceremonial, norme de curtoazie si politete, menite sa asigure un cadru propice dialogului intre reprezentantii statelor, ca si respectarea egalitatii in drepturi dintre state. B. Aplicarea si infaptuirea politicii externe a statului Politica externa a unui stat este totalitatea obiectivelor si metodelor pe care guvernul acelui stat le elaboreaza in relatiile cu alte state, inclusiv atitudinea fata de problemele internationale. Diplomatia are functia de a servi aceste scopuri, metode si mijioace. Diplomatia nu elaboreaza politica externa; ea este o tehnica sau un instrument de punere in practica a acestei politici. O consecinta a acestor axiome este ca aparatul diplomatic al unui stat - ministerul de externe, misiunile diplomatice - nu fixeaza scopurile politicii externe ale acelui stat. El este chemat ca, prin intreaga sa activitate, folosind instrumentele si specificul activitatii diplomatice, sa realizeze si sa puna in valoare politica externa a statului pe care il reprezinta. C. Protectia intereselor statului si ale cetatenilor sai Si aceasta functie este expres definita in Conventia de la Viena din 1961, care, la articolul 3, aliniatul b, prevede functia misiunii diplomatice de ,,a ocroti in statul acreditar interesele statului acreditant si ale cetatenilor sai, in limitele admise de Dreptul International". Protectia cetatenilor unui stat in strainatate a fost in mod traditional considerata ca fiind o functie a consulilor. Cu amalgamarea administrativa crescanda in tot mai multe state a serviciilor consulare cu cele diplomatice, aceasta distinctie rigida se estompeaza din ce in ce mai mult. De aceea, Conventia de la Viena privind relatiile diplomatice stabileste in mod explicit ca o misiune diplomatica poate indeplini si functii consulare, care includ eliberarea de pasapoarte, inregistrari de nasteri, casatorii si decese, alte functii notariale, in limitele permise de legislatia si practica statului acreditar. In ceea ce priveste protectia pe care diplomatia este chemata sa o asigure intereselor statului acreditant in statul acreditar, ea trebuie exercitata in termeni generali, urmarindu-se in principal aspecte privind: pastrarea bunului renume, a demnitatii si onoarei statului acreditant in statul acreditar; urmarirea indeplinirii intocmai, cu buna credinta, a intelegerilor incheiate intre statul acreditant si cel acreditar.
3 In aceasta categorie de indatoriri intra, spre exemplu, efectuarea de demersuri si proteste, daca este cazul, atunci cand se produc violari ale frontierei, spatiului aerian sau marii teritoriale din partea statului acreditar, pronuntarea de discursuri de catre oficialitati ori publicarea de carti, emisiuni de radio sau televiziune, sau articole de presa susceptibile a fi atribuite unor oficialitati, si care prin tonul lor violent, agresiv sau tendentios pot aduce prejudicii statului acreditant si relatiilor sale cu statul acreditar. Desigur, aici intervine puterea de discernamant a sefului misiunii diplomatice sau a agentilor diplomatici, pentru a deosebi un act tendentios de actele de libera expresie a persoanelor, in conditiile libertatii presei si a separarii puterilor in statele democratice. In ceea ce priveste persoanele si bunurile lor, protectia diplomatica porneste de la temeiul ca cetatenia este legatura care uneste o persoana cu un stat anume, ceea ce genereaza obligatii si drepturi reciproce, intre care si acela de a pretinde protectia persoanei, atunci cand aceasta se afla in afara teritoriului tarii sale. Protectia diplomatica este actiunea prin care un stat preia pe contul sau o revendicare a unui cetatean al sau si o prezinta ca pe propria sa revendicare unui alt stat, care ar ameninta sau viola dreptul acelui cetatean iar acesta s-ar afla in imposibilitatea de a-si valorifica singur drepturile. Protectia diplomatica a cetatenilor statului acreditant in statul acreditar trebuie sa se execute in limitele admise de Dreptul International. Principalele conditii ca aceasta protectie sa se poata executa sunt: actul impotriva caruia cetateanul solicita protectie sa aiba un caracter international ilicit; cetateanul sa nu aiba si cetatenia statului acreditar; cetateanul sa faca dovada ca a epuizat toate posibilitatile oferite de legislatia statului acreditar pentru a primi repararea daunelor care i-au fost provocate de actul impotriva caruia se plange. Motivele pentru care o persoana se poate afla pe teritoriul unui stat strain sunt multiple. In general, aceasta se datoreste desfasurarii unor activitati economice, comerciale, industriale, stiintifice, turistice, legaturi familiale etc. Indiferent de motiv, insa, iesind de sub jurisdictia sa nationala, din momentul in care intra pe teritoriul unui alt stat, un cetatean se supune jurisdictiei acestui stat, beneficiind de toate drepturile fundamentale pe care acesta le recunoaste propriilor cetateni, cu
4 exceptia drepturilor politice. Acest regim de tratament este acceptat astazi, practic, la scara universala. De aceea, eventualele discriminari in prejudiciul strainilor, cum ar fi violarea drepturilor lor, negarea accesului in justitie, daune care nu au primit reparatiile cuvenite s.a. inceteaza de a tine de jurisdictia interna a statului vizitat si intra in domeniul Dreptului International, dand posibilitatea statului de origine sa actioneze pentru restabilirea legalitatii. Demersurile diplomatice pentru exercitarea protectiei pot fi oficiale sau oficioase, adica neoficiale, in functie de modalitatea in care aceasta protectie se poate asigura cat mai eficient. Daca pe nici una din aceste cai nu se ajunge la o solutionare satisfacatoare, ne aflam in prezenta unui diferend international intre statul acreditar si cel acreditant, care se cere solutionat potrivit mijioacelor specifice de reglementare pe cale pasnica a diferendelor dintre state. Uneori, protectia diplomatica a drepturilor cetatenilor a dat nastere la complicatii internationale, ceea ce a determinat consacrarea regulii, evocate mai sus, privind epuizarea de catre persoana lezata a tuturor cailor de recurs interne, juridice si administrative, pe care legislatia statului in care s-a produs lezarea le pune la dispozitia persoanelor fizice. Principiul, de origine cutumiara, a fost consacrat intruna din sentintele Curtii Internationale de Justitie. De asemenea, tarile latino-americane au inclus o clauza in acest sens in Tratatul american pentru reglementarea pasnica a diferendelor, sau Pactul de la Bogota, din 30 aprilie 1948. Declaratia Adunarii Generale a ONU din 1982 privind reglementarea pe cale pasnica a diferendelor cuprinde si ea clauza epuizarii cailor de recurs interne. In conditiile de astazi, recurgerea la protectia diplomatica a conationalilor devine din ce in ce mai putin frecventa, datorita perfectionarii legislatiei si avansului pe care statul de drept il cunoaste in tot mai multe tari ale lumii. D. Negocierea Printre functiile misiunii diplomatice, Conventia de la Viena o prevede pe aceea de ,,a duce tratative cu guvernul statului acreditar" (articolul 3, aliniatui c). Negocierea este poate una din cele mai importante functii ale diplomatiei, in indeplinirea menirii sale de a pune in practica politica externa. Dintre toate procedeele, negocierea este fara indoiala cea care se identifica cel mai mult cu diplomatia, in asa masura incat, adesea,
5 un ,,bun negociator" este sinonim cu un ,,bun diplomat". In esenta, negocierea este confruntarea dintre vointele suverane cu scopul de a ajunge la un acord in problemele de interes comun, pe cale pasnica si pe calea compromisurilor de o parte si de alta. Unul din marii juristi romani care s-au ocupat de teoria si metodologia negocierilor, distinge trei faze: prima faza a pre-negocierilor, care incepe prin stabilirea contactului intre parti - o faza extrem de importanta in special in situatiile de tensiune in care partile au suspendat orice raporturi intre ele; in aceasta faza intre reprezentantii partilor au loc intalniri, discutii, schimburi de pareri, astfel incat partile sa ajunga sa-si cunoasca reciproc pozitiile; faza a doua a negocierilor propriu-zise - in care partile se angajeaza efectiv in identificarea acordului in problemele care fac obiectul negocierii, care a fost precis stabilit; este faza in care ,,o actiune politica se transforma intr-un act de drept international; faza a treia a post-negocierilor - in care se discuta textul acordului care reglementeaza diferendul sau intelegerea intervenita intre parti in problema negociata. Este o certa evolutie in conceptul de negociere, in raport cu cel enuntat de Machiavelli, pentru care obiectul negocierii era obtinerea pe toate caile a avantajului maxim, fara a tine seama de prejudiciul pe care l-ar putea suferi cealalta parte. De aici si faima proasta a diplomatilor, care mai are si astazi reverberatii, ca experti in arta inducerii in eroare, in ascunderea adevarului in fraze mestesugite, oameni cu doua fete s.a. Conceptul contemporan de negociere cuprinde elementul de tranzactie, de acomodare si salvgardare a intereselor ambelor parti, cu scopul de a se obtine rezultate durabile. Rezultatele unei negocieri in care o parte profita de o pozitie momentana mai puternica sau de o conjunctura favorabila, pentru a impune acceptarea de catre cealalta parte a unei anumite rezolvari, nesocotindu-i interese fundamentale, nu pot fi decat precare. Este de asteptat ca la proxima ocazie care se va ivi, partea lezata sa repuna in discutie rezultatele negocierii. Ori, un asemenea tip de negocieri nu poate decat sa conduca la instabilitate in relatiile Internationale. Desigur, nu exista o formula pentru succesul negocierii, care sa fie aplicabila ca un panaceu negocierilor in general, data fiind varietatea extrema a subiectelor de negociere, ca si a partilor care intra in negociere. Maniera de negociere depinde in mare masura de
6 negociator; ea este eminamente personala si subiectiva. Cu toate acestea, un negociator trebuie sa intruneasca un numar de conditii esentiale pentru a incheia cu succes o negociere, intre care: stapanirea temeinica a subiectului negocierii, inclusiv a istoricului fiecarei probleme, prin studierea amanuntita a dosarului problemelor ce urmeaza a fi negociate; cunoasterea intentiilor profunde ale partenerului de negociere, pentru a putea distinge intre pretexte si dificultati reale ale acestuia, ca si informarea cat mai completa asupra personalitatii celui cu care se poarta negocierea - temperament, reactii previzibile, orizont cultural, argumente la care este sensibil s.a.; asigurarea unei documentari corespunzatoare, asupra tuturor aspectelor subiectului supus negocierii; asigurarea serviciilor unor consilieri si experti pentru diversele aspecte ale subiectului de negociere; prezentarea cu claritate a pozitiilor propriului guvern; apararea lor cu fermitate, atunci cand sunt in joc interese majore, si capacitatea de a discerne pozitiile susceptibile de compromis si concesii, pentru a veni in intampinarea aspiratiilor legitime ale celeilalte parti. Rezultatele negocierii se consemneaza, de regula, intr-un document. Daca negociatorii au imputernicirile necesare, el poate fi semnat pe loc, la incheierea negocierii. Daca nu au asemenea imputerniciri, negociatorii pot conveni adoptarea ad referendum a documentului, adica sub rezerva aprobarii lui de catre fiecare dintre guverne. Ar mai trebui facuta distinctia intre negocieri si discutii. Negocierile presupun un acord prealabil intre parti de a cauta impreuna solutia unei probleme date. Discutiile diplomatice sunt doar un contact verbal, o confruntare de idei sau un schimb de pareri, care nu urmaresc neaparat realizarea unui acord. E. Observarea si informarea Aceasta functie a misiunii diplomatice este sintetizata de Conventia de la Viena din 1961 in urmatorii termeni: ,,a se informa prin toate mijioacele licite despre conditiile si evolutia evenimentelor din statul acreditar si a raporta cu privire la aceasta guvernului statului acreditant" (articolul 3, aliniatuild). Pentru a putea contribui la dezvoltarea unor raporturi substantiate intre statul acreditant si cel acreditar, este extrem de important ca misiunea diplomatica sa cunoasca bine realitatea politica, sociala si economica locala, sa fie la curent cu proiectele de dezvoltare ale
7 guvemului statului acreditar, precum si cu obiectivele si metodele sale de politica externa si, in general, sa identifice orice evolutii din statul acreditar care ar putea influenta, in bine sau in rau, relatiile cu statul acreditant. In lumina celor de mai sus, sursele de informare ale agentilor diplomatici sunt in principal: convorbiri cu oficialitatile statului acreditar, centrale si locale; vizite speciale in scopuri de informare, la Ministerul de Externe; urmarirea dezbaterilor parlamentare si a altor manifestari publice la care particira oficialitati ale statului acreditar, in care acestea iau cuvantul sau iau parte la lucrari; stirile si comentariile din mijloacele de informare in masa din statul acreditar agentii de presa, ziare, reviste, radio, televiziune; intalniri cu colegii din corpul diplomatic, pentru schimburi de informatii. In statele democratice, sunt firesti contactele agentilor diplomatici si cu reprezentamtii formatiunilor politice de opozitie, dat flind ca acestea fie ca au fost, fie pot venii oricand la guvemare, si, in consecinta. sunt interesate in relatiile internationale ale statului acreditar. O indatorire de baza a misiunii diplomatice in exercitarea functiei de observare si informare este aceea de a raporta informatiile obtinute cu maxima obiectivitate, chiar daca ele ar fi neplacute pentru autoritatile statului acreditant, astfel incat sa permita acestora evaluari asupra unor date reale. Daca procedeele folosite pentru obtinerea de informatii sunt anormale, indeosebi pentru date sensibile, cum ar fi cele cu caracter militar, activitatea incepe sa semene cu spionajul. Pentru o misiune diplomatica, o asemenea practica este ilegala si ilicita. Este insa adevarat ca, in perioade internationale mai tulburi, cum a fost perioada Razboiului Rece, adeseori statele aflate in tabere opuse au folosit acoperirea
8 diplomatica pentru agentii lor secreti, dat fiind ca, in aceasta postura, riscul pe care il au agentii prinsi este doar acela de a fi expulzati din statul acreditar. Ceea ce nu este acceptabil in activitatea normala a exercitarii functiilor diplomatice este culegerea clandestina de informatii, inclusiv obtinerea de informatii de la agenti platiti. F. Protejarea relatiilor dintre state Avand ca obiectiv statornicirea unor relatii prietenesti intre state, diplomatia are, de asemenea, functia de a aborda intotdeauna de o maniera pozitiva problemele care apar si de a inlatura dificultatile si obstacolele care survin in relatiile dintre doua sau mai multe state. Aceasta functie se poate realiza punandu-se in valoare toate mijioacele specifice si avantajele pe care Dreptul Diplomatic le-a creat agentilor diplomatici, care trebuie sa colaboreze si sa caute solutii chiar si atunci cand statele lor se afla pe pozitii diametral opuse sau chiar pe picior. de razboi. Mai mult decat atat, diplomatia poate juca un rol preventiv extrem de important, sesizand din timp evolutiile care ar putea determina deteriorarea raporturilor dintre state si cautand solutii care sa aplaneze divergentele si neintelegerile inca din faza lor incipienta. Diplomatia preventiva capata astazi un loc tot mai important in preocuparile statelor, indeosebi in cadrul structurilor multilaterale cum sunt Organizatia Natiunilor Unite, Organizatia pentru Securitate si Cooperare in Europa, Uniunea Europeana si Alianta Atlanticului de Nord. Ea isi propune ca, prin masuri practice de bune oficii si mediere, ca si prin incheierea unor acorduri intre statele interesate sa preintampine evolutii care ar putea degenera in confruntari militare.
2. FUNCTIILE CONSULARE Functiile consulare au evoluat in decursul timpului, statornicite prin cutume, tratate si practica statelor. Conventia de la Viena din 1963 privind relatiile consulare enunta, la articolul 5, urmatoarele functii consulare: A. Protejarea intereselor statelor si a cetatenilor (,,a proteja in statul de resedinta interesele statului trimitator si ale cetatenilor sai, persoane fizice sau juridice, in limitele admise de dreptul international") Asa cum este enuntata, in afara de cerinta de a se incadra in limitele admise de Dreptul International, campul de protectie este nelimitat, putand include orice interes, de orice natura. Desigur, insa, aceasta functie nu trebuie inteleasa in mod absolut; ea trebuie sa se supuna legilor statului de resedinta, respectiv ca aceste legi sa nu se opuna exercitarii protectiei consulare. Conventia europeana cu privire la functiile consulare, incheiata de statele membre ale Consiliului Europei la 11 decembrie 1967, este mai detaliata in ceea ce priveste aceasta functie, vorbind de dreptul functionarului consular de a apara ,,drepturile si interesele" cetatenilor statului trimitator (articolul 2, aliniatul 1). in ceea ce priveste interesele statului trimitator, Conventia precizeaza ca ele includ interesele acestuia ,,legate de probleme comerciale, economice, sociale, profesionale, turistice, artistice, stiintifice, de invatamant, maritime si din domeniul aviatiei civile" (articolul 2, aliniatul 2). B. Dezvoltarea relatiilor bilaterale (,,a favoriza dezvoltarea relatiilor comerciale, economice, culturale si stiintifice intre statul trimitator si statul de resedinta si a promova in orice alt mod relatii amicale intre ele in cadrul dispozitiilor prezentei Conventii" In planul relatiilor comerciale si economice, postul consular faciliteaza contactele institutiilor si companiilor interesate din statul de resedinta cu agentii economici din statul trimitator. El actioneaza ca factor de informare, documentare si promovare a relatiilor economice cu tara de resedinta, in concordanta cu normele Dreptului International. Functionarii consulari nu pot intra in relatii de afaceri cu agentii economici din statul de resedinta sau din statul trimitator, limitanduse la mijiocirea schimbului de informatii si acordarea de asistenta. De asemenea, postul consular urmareste realizarea acordurilor comerciale si a altor intelegeri de cooperare economica dintre statul
trimitator si statul de resedinta, sprijinind realizarea prevederilor lor. Facilitarea asigurarii de marfuri si pasageri pentru navele, aeronavele, mijioacele de transport rutiere si feroviare, intra si ea intre activitatile postului consular pe acest plan. Conventia europeana din 1967 prevede dreptul functionarilor consulari de a elibera certificate de origine sau de sursa imediata a marfurilor sau alte documente similare (articolul 10). Pe plan cultural-stiintific, postul consular sprijina realizarea acordurilor culturale, a programelor de aplicare a acestora si, in general, contribute la infaptuirea politicii culturale a statului trimitator in statul de resedinta, la cunoasterea si prezentarea valorilor sale culturale si stiintifice. C. Eliberarea de documente: pasapoarte, acte de stare civila, etc (,,a se informa, prin toate mijioacele licite, despre conditiile si evolutia vietii comerciale, economice, culturale si stiintifice a statului de resedinta, a face rapoarte in aceasta privinta catre guvernul statului trimitator si a da informatii persoanelor interesate") Activitatea de informare a postului consular este menita sa furnizeze elementele necesare procesului de luare a deciziilor in statul trimitator, prin transmiterea de date, elaborarea de analize si studii, insotite de propuneri de actiune, precum si transmiterea cu promptitudine a reactiilor inregistrate in mediile oficialitatilor si ale presei din tara de resedinta la evolutiile care au loc in statul trimitator. Intre atributiile postului consular pe acest plan intra urmarirea modului in care se aplica acordurile in domeniul consular dintre statul trimitator si cel de resedinta, precum si formularea de propuneri de extindere a cadrului juridic bilateral. Pentru a-si indeplini in bune conditii aceasta functie, agentii consulari trebuie sa se documenteze temeinic cu privire la legislatia, practica si cadrul conventional al statului de resedinta in problemele privind regimul strainilor, regimul vamal, circulatia persoanelor cetatenia, folosirea fortei de munca straine, studiind si identificand implicatiile reglementarilor respective asupra intereselor statului trimitator si ale cetatenilor sai. In ceea ce priveste posturile consulare si agentii consulari romani, ei au un rol important in procesul de aderare a Romaniei la instrumentele juridice ale institutiilor europene, adaptarea legislatiei tarii la cea comunitara, asigurarea unui tratament egal cetatenilor romani in ceea ce priveste calatoriile in spatiul Uniunii Europene.
D. Acoradarea de asistenta si ajutor cetatenilor romani (,,a elibera pasapoarte si documente de calatorie cetatenilor statului trimitator, precum si vize si alte documente corespunzatoare persoanelor care doresc sa mearga in statul trimitator") Aceasta functie este una din cele mat vechi recunoscute consulilor. Ea are doua aspecte: unul privind cetatenii statului trimitator si cealalta privind cetatenii statului de resedinta sau ai statelor terte. Conventiile consulare bilaterale ale Romaniei confirma in mod expres dreptul consulului de: - a elibera, reannoi, modifica, prelungi sau retrage pasapoartele sau alte documente de calatorie cetatenilor statului trimitator; - a acorda vize de intrare si de tranzit persoanelor care doresc sa mearga in statul trimitator sa-l tranziteze. In unele conventii consulare este prevazut dreptul consulului de a elibera, reannoi, modifica, prelungi sau retrage pasapoarte sau alte documente de calatorie nu numai pentru proprii cetateni ci si pentru apatrizii rezidenti permanent pe teritoriul statului trimitator. Alte conventii stabilesc dreptul consulului de a efectua mentiuni in pasapoarte ori de a le anula. Posturile consulare pot elibera pasapoarte consulare co-nationalilor aflati temporar in statul de resedinta si care, din diferite motive: pierdere, furt, deteriorare sau distrugere, nu poseda documente de calatorie sau pot prelungi valabilitatea pasapoartelor expirate Operatiunile consulare de eliberare, prelungire, reinnoire a pasapoartelor reprezinta o expresie a suveranitatii statului trimitator asupra propriilor cetateni si, de aceea, beneficiarii nu pot fi decat cetateni ai acestui stat. Dreptul de a avea pasaportul unui stat este intim legat de posesia cetateniei acelui stat. Ca urmare, in momentul pierderii cetateniei, consulul trebuie sa retraga sau sa anuleze pasaportul respectiv. Evident, pentru a proceda la o asemenea operatiune, consulul are indatorirea sa verifice daca persoana in cauza poseda, a pierdut sau a redobandit cetatenia statului sau. Competentele posturilor consulare in materie de acordare de vize sunt stabilite prin legislatia interna a fiecarui stat. Reglementarile interne pot permite consulului sa acorde anumite vize pe propria sa raspundere, dupa cum pentru alte categorii de vize trebuie sa solicite aprobarea organelor din tara. ,,A acorda ajutor si asistenta cetatenilor, persoane fizice si juridice, ai statului trimitator" Aceasta este functia cea mai reprezentativa a unui functionar
consular. El nu actioneaza in baza unui mandat ci in virtutea raporturilor de cetatenie, in calitatea sa de organ al statului trimitator, care valorifica un drept rezultand din legitimitatea ce i-a fost conferita de Dreptul International de a proteja co-nationalii sai. Continutul asistentei consulare este extrem de complex, datorita multitudinii de situatii in care se pot afla cetatenii statului trimitator in statul de resedinta, intre care: urgente medicate si decese; accidente de circulatie; pierderea pasapoartelor, a biletelor de calatorie, a banilor, cecurilor sau cartilor de credit, a permiselor de conducere auto ori a certificatelor de inmatriculare a acestora, care fac imposibila continuarea calatoriei; furtul autoturismului cu care se efectua calatoria; retineri, arestari si condamnari pentru diverse infractiuni incalcarea prevederilor legislatiei sau reglementarilor din statul de resedinta cu privire la regimul strainilor, indeosebi sederi ilegale, la regimul vamal, declararea de false identitati pentru prelungirea ilegala a sederii sau obtinerea de ajutoare sociale; exercitarea de activitati lucrative fara permis de munca s.a. Fata de asemenea situatii, posturile consulare actioneaza, la cerere sau din oficiu, pentru solutionarea problemelor si a cererilor indreptatite ale cetatenilor statului trimitator. Interventia la autoritatile statului de resedinta, pentru apararea drepturilor lor personale si patrimoniale, trebuie facuta in limitele admise de reglementarile interne ale statului de resedinta, de acordurile bilaterale, care contin clauze relative la tratamentul cetatenilor unei parti pe teritoriul celeilalte, si conventiile intemationale aplicabile. ,,A actiona in calitate de notar si de ofiter de stare civila si a exercita functii similare, ca si unele functii de ordin administrativ, in masura in care legile si regulamentele statului de resedinta nu se opun la aceasta" Actele notariale care pot fi indeplinite de posturile consulare, la cererea persoanelor fizice avand cetatenia statului trimitator sunt: redactarea de inscrisuri in vederea autentificarii sau legalizarii semnaturii; autentificarea inscrisurilor; legalizarea sigiliilor si a semnaturilor; certificarea unor fapte; legalizarea de copii de pe inscrisuri; efectuarea si legalizarea traducerilor;
primirea in depozit a inscrisurilor si documentelor prezentate de persoanele fizice; eliberarea de duplicate de pe actele notariale intocmite de misiunile diplomatice si posturile consulare ale statului trimitator. Unele din aceste acte pot fi indeplinite de catre posturile consulare si in favoarea cetatenilor statului de resedinta, daca reglementarile acestuia nu se opun. ,,A apara interesele cetatenilor statului trimitator, persoane fizice sau juridice, in succesiunile de pe teritoriul statului de resedinta, in conformitate cu legile si regulamentele statului de resedinta" Interesele si drepturile patrimoniale ale cetatenilor statului trimitator pot rezulta din succesiuni legale sau testamentare si pot avea ca obiect bunuri mobiliare si imobiliare, creante, depozite, titluri de valoare, asigurari, brevete, inventii, marci de fabrica, drepturi de autor s.a. Posturilor consulare li se recunoaste dreptul de a asigura reprezentarea generala a intereselor patrimoniale ale statului trimitator si cetatenilor sai, persoane fizice si juridice. ,,A apara, in limitele fixate de legile si regulamentele statului de resedinta, interesele minorilor si incapabililor, cetateni ai statului trimitator, mai ales atunci cand este ceruta instituirea unei tutele sau curatele cu privire la ei" In exercitarea acestei functii, functionarul consular are dreptul sa solicite autoritatilor statului de resedinta instituirea tutelei sau curatelei pentru cetatenii statului trimitator, aflati in statul de resedinta, si sa propuna persoana care sa fie numita tutore sau curator. De asemenea, daca autoritatile statului de resedinta au cunostinta ca trebuie sa se institute o tutela sau curatela pentru un cetatean al statului trimitator, ele au indatorirea sa informeze in cel mai scurt timp posibil postul consular asupra acestui lucru. Functiile de protectie a intereselor cetatenilor sunt specifice activitatii consulare. Interesele cetatenilor pot fi promovate si prin activitatea diplomatica, cu deosebire atunci cand acestora li se acorda protectia diplomatica. Deosebirea dintre protectia diplomatica si protectia consulara este ca prima se realizeaza in virtutea unor reguli cutumiare de drept international, in timp ce cea de-a doua se realizeaza in virtutea conventiilor dintre state, bilaterale sau multilaterale.
3.CEREMONIALUL SI PROTOCOLUL DIPLOMATIC A. Definitii si rol Cu toate ca forme de ceremonial pot fi intalnite si inainte de aparitia primelor state, o preocupare mai intensa pentru crearea si respectarea unor norme de curtoazie incepe sa se manifeste odata cu dezvoltarea relatiilor internationale si cu organizarea de reprezentante permanente. In cadrul complexelor relatii intre state, fie ca este vorba de tratative, fie ca avem in vedere vizite la nivel inalt sau ceremonii, fie ca ne gindim la prerogative ale agentilor diplomatici in strainatate, ceremonialul si protocolul sint chemate sa creeze un climat favorabil, in care curtoazia joaca un rol esential. Ceremonialul diplomatic poate fi definit ca ansamblul formelor de curtoazie folosite in relatiile dintre state si a caror nerespectare ar putea fi considerata ca o ofensa. Dupa Raoul Genet, ,,ceremonialul este podoaba, vesmantul actiunii diplomatice. El este forma, acfiunea propriu-zisa fiind fondul". Protocolul diplomatic este constituit din totalitatea regulilor dupa care se conduce ceremonialul, reguli care se refera la privilegiile, prerogativele si imunitatile partilor. El reprezinta regulile de politete intemationala. De cele mai multe ori, aceste reguli sint stricte si ele trebuie respectate intocmai. Ceremonialul si protocolul pot fi considerate ca veritabile ,,barometre" care indica starea relatiilor intre state. Intr-adevar, atentia care se acorda modului in care este primit un set de stat, modul de organizare a unei receptii sau amploarea celebrarii unui eveniment sunt de natura sa dea o imagine despre faptul in care doua state inteleg sa coopereze si sa faca cunoscut opiniei publice gradul de intelegere intre ele.
B. Importanta ceremonialului. In legatura cu utilitatea respectarii si pastrarii in continuare a normelor de protocol putem distinge in prezent doua tendinte: o prima tendinta recunoaste necesitatea respectarii intre state a curtoaziei si normelor protocolare. A doua tendinta exprima parerea, gresita dealtfel, ca ceremonialul, ,,formalismul" protocolar ingreuiaza activitatea diplomatilor si, in consecinta, n-ar mai trebui sa existe. Oricat de curios si poate anacronic ar parea sa te conformezi unor obiceiuri sau norme care dainuie de veacuri, trebuie relevat ca sub aceste ,,simple" forme de curtoazie exista un substrat mult mai profund: el isi are originea in respectul si consideratia pe care fiecare stat trebuie sa le aiba fata de un alt stat, in respectul reciproc intre agentul diplomatic si persoanele oficiale din statul in care el este acreditat. C. Ceremonialul romanesc. In tara noastra, literatura veche de ceremonial, destul de bogata fata de literaturile altor tari, ne ofera exemple multiple de felul in care erau aplicate cutume care aveau, cu timpul, sa devina norme de protocol. In Invataturile lui Neagoe Basarab catre fiul sau Teodosie, prima opera din literatura romaneasca cuprinzand elemente de ceremonial, gasim indicatii privind modul de recrutare a dregatorilor, primirea solilor si organizarea ospetelor. Motivele care stateau la baza acestor elemente de ceremonial nu pot fi considerate de ordin strict protocolar, ele impletindu-se cu obiceiurile traditionale, cu precepte etice, cu modul in care poporul roman a inteles dintotdeauna sa-si cinsteasca oaspetii. Textul arata ca o anumita ordine de rang se impune chiar si la ma-sa, cand Domnul isi invita boierii. ,,asisderea cand sezi la masa si vrei sa aduci la masa boierii cei mari si cei de al doilea si cei mai mici si pe altii si pe toti, sa li pazesti locurile, la o a doua sedere, sa nu li schimbi...". Amintim, de asemenea, opera lui Dimitrie Cantemir, Descriptio Moldaviae, care, cuprinzind si elemente de ceremonial (politic si bisericesc), se impune atentiei cititorului prin bogatia faptelor relatate si modul stiintific de abordare a elementelor. Autorul ne descrie ceremonia investirii si inscaunarii domnului, protocolul meselor domnesti, iesirea la biserica si chiar ceremonia inmormintarii.
,,Iasii, capitala Moldovei, iau un aspect de doliu ce cade asupra intregii populatii care creste in numar considerabil prin venirea din provincie a tuturor boierilor, a episcopilor, a tuturor egumenilor din manastiri... Toti au capetele descoperite pina la inmormintare iar clopotele suna ziua si noaptea. Cortegiul funebru este incadrat de trupe militare, care merg cu steagurile si cu armele plecate. Tristetea generala cauta sa o comunice pina si cailor, carora le provoaca lacrami picurandu-le in ochi zeama de ceapa." Dimitrie Cantemir ne prezinta si o ierarhie a boierilor de sfat cu functiile atribuite fiecaruia. Astfel, principalii sfetnici ai domnului erau marele logofat, cei doi vornici, hatmanul, postelnicul, marele paharnic si vistiernicul, dupa care urmau boierii de divan si dregatorii. Prima lucrare romaneasca insa (scrisa in 1762) care incearca o prezentare intr-un tot unitar si chiar o codificare a regulilor protocolare din Moldova este Condica ce are intru sine obiceiuri vechi fi noua, a prea inaltatilor Domni, autorul ei fiind Gheorgachi, al II-lea logofat al domnului Moldovei, Grigore Calimachi. Sunt descrise obiceiurile si ceremoniile de la curtea domneasca, se vorbeste despre ,,mucarer" (reinnoirea domniei), se dau amanunte privind primirea solilor etc. Dupa aparitia Condicei lui Gheorgachi, atat cat si in Moldova si in Muntenia, evenimentele de la curtea domneasca au un caracter de fast si lux mai pretentios. In vederea organizarii si reusitei ceremoniilor ia fiinta ,,Logofetia deobiceiuri" (1767 in Muntenia si 1799 in Moldova), vel logofatui devenind un fel de maestro de ceremonii. Pregatirea ceremonialului la un alai domnesc presupunea Intocmirea unor schite care aratau, printre altele, locul caretei domnesti (sub desen se inscria o cifra reprezentind numarul telegaiilor ce trebuiau inhamati). In timpul doniniei lui Alexandru loan Cuza se folosea pentru organizarea ceremoniilor oficiale un cod al protocolului tiparit in frantuzeste. In 1876, Th. Vacarescu, maresalul Curtii si al ,,Casei regale" . (domnia lui Carol I), alcatuieste primul cod de ceremonii al Curtii, care dupa el ,,nu se deparateaza cu nimic de regulile si obiceiurile care s-au urmat pina acum la curte". Autorul descrie reguli si obiceiuri
privind solemnitati, receptii, primiri oficiale, stabilite fie prin traditie, fie prin ordine speciale ale domnitorului. Ulterior, codul a fost completat conform uzantelor internationale, ca semn de ospitalitate si buna primire a solilor trimisi din partea altor tari. Mai tirziu, problemele de ceremonial si protocol au fost date in atributia Directiei de Protocol din cadrul Ministerului Afacerilor Externe, care a intocmit o serie de reguli in acest sens. Astazi, o parte a regulilor de protocol sint cuprinse in ,,Uzante de ceremonial diplomatic practicate in Republica Socialista Romania" (v. capitolul respectiv, in continuare). Pentru cazurile care nu se incadreaza in aceste ,,uzante se face apel la cutuma. D. Ceremonialul si normele de protocol. 1. Inceputul si sfarsitul unei misiuni diplomatice. Dupa ce guvernele a doua state A si B au convenit asupra stabilirii reciproce de misiuni diplomatice, recunoasterea oficiala a ambasadorului sau ministrului plenipotentiar al statului B are loc odata cu prezentarea acestuia in vizita la seful statului A si inminarea scrisorilor de acreditare. Aceasta recunoastere ii confera sefului misiunii diplomatice capacitatea juridica de a se bucura de imunitatile si privilegiile care ii sint acordate de normele dreptului diplomatic in vigoare. Ceremonia prezentarii si inmanarii scrisorilor de acreditare are loc dupa norme si uzante specifice fiecarei tari, care, in general, sunt asemanatoare. Intr-un capitol separat, sint prezentate uzantele de ceremonial practicate in Republica Socialista Romania cu ocazia venirii si plecarii de la post a sefului misiunii diplomatice. 2. Ordinea de precadere. Ordinea de precadere, reglementata prin uzantele si regulile de protocol, cuprinde urmatoarele aspecte : a) Ordinea de precadere in cadrul misiunii diplomatice. Ordinea de precadere in cadrul misiunii diplomatice este reglementata de fiecare tara in parte si notificata Ministerului Afacerilor Exteme al statului acreditar (v. si art. 17 al Conventiei de la Viena, 1961). Este o indatorire a fiecarui serviciu de protocol al Ministerului Afacerilor Externe dintr-o tara, ca, pe baza notificarilor primite de la misiunile diplomatice acreditate, sa alcatuiasca o lista diplomatica
cuprinzind ordinea de precadere a tuturor agentilor diplomatici, cu indicarea titlului si functiei lor, precum si a numelui membrilor de familie care trebuie sa respecte uzantele de ceremonial. De obicei, ordinea de precadere a membrilor personalului diplomatic al misiunii este: 1) seful de misiune; 2) agentul diplomatic care inlocuieste pe seful misiunii ; 3) grupul atasatilor miiitari, navali si ai aerului ; 4) grupul celorlaiti atasati speciali ; 5) grupul secretarilor de ambasada (impartiti in 3 clase : I, II, III) ; 6) grupul atasatilor diplomatici. b) Ordinea de preciadere individuala. Considerentele care se au in vedere in stabilirea acestei ordini de precadere sint : gradul agentului, vechimea sa in functie si virsta (in cazul in care gradul si vechimea sint aceleasi la doi sau mai multi diplomati). Ordinea de precadere individuala : 1) ambasadori si nuntii; 2) trimisi extraordinari si ministri plenipotentiari, internuntii ; 3) insarcinati cu afaceri ; 4) insarcinati cu afaceri a.i. ; 5) consilieri ; 6) prim-secretari ; 7) secretari II ; 8) secretari III ; 9) atasati. Conform art. 14 din Conventia de la Viena din 1961, sefii de misiune se impart in trei clase, mentionate in ordinea de mai sus la punctele 1), 2) si 3). Ordinea de precadere dintre sefii de misiune din fiecare clasa este determinata de data si ora la care acestia si-au asumat functiile, respectiv si-au prezentat scrisorile de acreditare (art. 16 al Conventiei de la Viena din 1961). c) Ordinea de precadere a Corpului Diplomatic. Corpul Diplomatic poate fi considerat ca o imagine a solidaritatii statelor, asigurand in mod colectiv protectia membrilor sai si aparandu-le privilegiile. Intermediarul oficial intre corpul diplomatic si guvern. In vederea asigurarii protectiei si apararii privilegiilor membrilor sai, este seful de misiune cu functia cea mai inalta si cu cea mai mare vechime in post. El poarta numele de decan al Corpului Diplomatic. Decanul asigura mentinerea unor relatii cordiale intre membrii Corpului Diplomatic. Uzantele internationale arata ca, ori de cite ori Corpul Diplomatic este invitat sub acest titlu la diverse manifestari oficiale, i se atribuie primul loc dupa personalitatea care prezideaza. In asemenea ocazii, nu este permis autoritatilor sa scindeze unitatea
Corpului Diplomatic in diferite grupe. d) Ordini de precadere oficiale in diferite state. Ordinele de precadere oficiale Ale autoritatilor in diferite tari sint stabilite prin acte de stat sau prin cutume. 3. Tinuta diplomatica Avand in vedere calitatea pe care o are, precum si solemnitatea ceremoniilor la care participa, diplomatui este chemat sa respecte si sa acorde o atentie deosebita uzantelor de protocol in aceasta materie. In ceremoniile ofciale la care sunt invitati membrii Corpului Diplomatic, Serviciul de Protocol stabileste tinuta care se impune. In funcfie de aceste imprejurari, diplomatul foloseste : a. Uniforma. Astazi, din ce in ce mai putine state creeaza uniforme pentru agentii lor diplomatici si consulari. Folosite cu ocazia unor ceremonii solemne, uniformele au tost inlocuite treptat cu hainele de seara sau cu jachetele. b. Imbracamintea de mare tinuta. Imbracamintea de mare tinuta este reprezentata de uniforma diplomatica sau de fracul cu vesta neagra si decoratii. In cazul in care Serviciul de Protocol nu stabileste tinuta, diplomatii pot folosi jacheta. Aceasta tinuta se foloseste in unele state in ocaziile in care la ceremoniile respective participa si seful statului. c. Imbracaminte de mica tinuta. Diplomatul face apel la imbracamintea de mica tinuta in cazurile in care, la ceremoniile oficiale (sarbatori nationale, spre exemplu) nu participa seful statului si sunt prezenti si ceilalti membri ai Corpului Diplomatic. d. Imbracamintea de ceremonii curente. Cand reuniunea are un caracter mai putin oficial sau cu prilejuri mai putin protocolare, agentii diplomatici poarta o haina neagra cu pantalon reiat sau un costum cu haina bleumarin. Este de remarcat tendinta de a se renunta la uniforma diplomatica si la imbracamintea traditionala de mare tinuta. Corespunzator acestei tendinte, in tara noastra s-a adoptat o tinuta mai deosebita (haina neagra cu pantaloni reiati) numai pentru ceremonia depunerii scrisorilor de acreditare. Pentru celelalte ceremonii oficiale se foloseste costumul de culoare inchisa, iar pentru ceremoniile curente - tinuta de oras. 4. Prezentarea scrisorilor de acreditare de catre ambasadori si ministri. 1) In ziua fixata pentru ceremonia depunerii scrisorilor de
acreditare, directorul Protocolului Ministerului Afacerilor Externe conduce pe seful de misiune de la resedinta acestuia la Palatul Consiliului de Stat al Republicii Socialiste Romania cu o masina oficiala. Colaboratorii cu grad diplomatic ai sefului de misiune, care-l insotesc la ceremonia depunerii scrisorilor de acreditare, il urmeaza in masini puse de asemenea la dispozitie de catre partea romana. 2) La intrarea in Palatul Consiliului de Stat, seful de misiune este salutat de ofiteri din Fortele Armate ale Republicii Socialiste Romania. 3) Seful de misiune si colaboratorii sai sint apoi intimpinati de catre seful Protocolului de Stat si condusi intr-un salon al Palatului Consiliului de Stat. 4) Seful de misiune, insotit de directorul Protocolului Ministerului Afacerilor Externe si de seful Protocolului de Stat, urmati de colaboratorii sefului de misiune aranjati in ordine de precadere, intra in sala destinata ceremoniei si se opresc la citiva pasi in fata Presedintelui Republicii. Sint de fata ministrul afacerilor exteme si secretarul Consiliului de Stat. Seful Protocolului de Stat prezinta pe seful de misiune, pronuntind numele si titlul acestuia. 5. Prezentarea scrisorii de cabinet de catre insarcinatii cu afaceri titulari. 1) In ziua si la ora fixata pentru depunerea scrisorii de cabinet, insarcinatul cu afaceri titular vine la Ministerul Afacerilor Externe, unde este intampinat de directorul Protocolului si condus in cabinetul ministrului. 2) Insarcinatul cu afaceri titular inmaneaza ministrului afacerilor externe scrisoarea de cabinet pentru numirea sa si cea de rechemare a predecesorului sau (in caz ca acesta nu a depus-o inainte de plecare). Cu aceasta ocazie are loc o scurta convorbire. 3) Tinuta prescrisa pentru audienta la ministrul afacerilor externe a insarci-natului cu afaceri titular, in vederea depunerii scrisorilor de cabinet, este haina de culoare inchisa. 6. Vizitele protocolare de prezentare ale sefilor de misiuni la oficialitatile romane. 1. Conform uzantelur din Republica Socialista Romania pentru sefii de misiuni se recomanda urmatoarele vizite de prezentare:
- Primului ministru al Guvernului; - Presedintelui Marii Adunari Nationale; - Presedintelui Consiliului Popular al Municipiului Bucuresti - Adjunctul Ministrului Afacerilor Externe care se ocupa de relatiile cu tara acreditanta; - Directorului din Ministerul Afacerilor Externe care se ocupa de relatiile cu tara acreditanta Vizitele sus-mentionate se solicita si se aranjeaza prin intermediul Directiei Protocolului Ministerului Afacerilor Externe. 2. Sefii de misiuni trimit carti de vizita urmatoarelor oficialitai romane, in masura in care nu le-au facut vizite persoanele de prezentare: - Vicepresedintilor Consiliului de Stat; - Viceprim-ministrilor Guvernului; - Celorlanti membri ai Guvernului - Celorlanti adjuncti ai ministrului afacerilor externe.
Documente similare cu FUNCTIILE DIPLOMATIEI
Mai multe de la Cater Anna
0028 Admin Proces de Negociere (1)
Conceptul de societate anarhică la Barry Buzan